Европатәи ахеилак ахада Шарль Мишель Азербаиџьани Шәамахьтәылеи рлидерцәа реиҧылара иазку аинформациа алаирҵәеит. Иара иажәақәа рыла, Илҳам Алиеви Никол Ҧашиниани иаҵшьны иазгәарҭеит Аахыҵ Кавказаҿ аҭынчра ашьақәыргылара ишазҿлымҳау.
Шарль Мишель иҳәамҭала, х-ганктәи аиҧылараҿы, алидерцәа, аҳәаатә зҵаарақәа рзы ҩ-ганктәи аиҧыларақәа реиҭашьақәыргыларазы еиқәшаҳаҭхеит, иара убас, ишьақәдырҕәҕәеит Шәамахьтәыла аҵакырадгьылтә акзаареи Азербаиџьан аҵакырадгьылтә акзаареи иазку 1991 шықәсатәи Алма-Ататәи адекларациа ишақәшаҳаҭу.
Шарль Мишель Азербаиџьанахь ааҧхьара ҟаиҵеит Ҟарабах иқәынхо ауааҧсыра рҟны иаарту аконструктивтә диалог еиқәдыршәарц.